《覃恩再锡》
明代·梁崇廷

枫庭颁巽命，秘阁涣丝纶。帝泽原高厚，恩波及小臣。

百里始通籍，凤诰荣吾亲。今晋白云司，坭封赉锡频。

十年知郑重，五色更加珍。星署瑶光转，龙楼睿藻新。

凉德荷殊眷，何以答丹宸。

作者简介：梁崇廷，字伯皛。顺德人。明熹宗天启元年（一六二一）举人，官广西左江道副使。清康熙《顺德县志》卷八有传。